БЕЩТОКЪУЭ ХЬЭБАС 

(Прим. админ - рекомендуется к прочтению и к осмыслению...
одно из самых душевных и красивых стихотворений о матери...)

#Усэ #Анэ

Икъусыкъужк1э зэ1ууащ уи нэгур, 
Уи щхьэц тхъуар уи нат1эм къок1уэтэх. 
Уэ си нэгум узэрыщ1эт т1эк1ур 
Хуабэу къожьэ, щ1ы1эу си псэр хех. 
Сыпсэухук1э уэ сыпхуэзэшынущ, 
Узыр куэдрэ къыхэуэнущ гум. 
Абгъуэ лъагэм идиихьа шыру, 
Ари куэдрэ щык1иинущ щ1ым. 
Дянэ, уи мащащхьэм щыщ белыпэ 
Си сын лъабжьэ къыщ1рак1утэж. 
Дунеижьу 1эмал минхэр зи бэм, 
Псэр зэрыщ1эу тхьэм дигъэ1уэтэж. 
Кхъэм и бжыхьхэр нэгум къыщ1оувэ, 
Кхъэм ит сынхэр - зэрагъэуващ. 
Сэ къысф1ощ1 дунейм т1эк1у сыщыгувэу, 
Кэуди ар - сызэригъэгуф1ар. 
Мащ1экъым гуэныхьу къыщысхьари, 
Къыщысшхари мащ1эу къысф1эмыщ1. 
Си псэм хэзмыхыну хэлъыгъари 
Нобэ сеплъмэ - сэрк1э сытым щыщ. 
1эджи щыджэлэнущ дуней щ1ыт1ым, 
Хэт дадзэнущ, хэт даук1ыхьынщ. 
Ауэ сэ - сынасыпыф1эу щытмэ - 
Уи гуэныхь стемылъу къыщ1эк1ынщ. 

Бештокъуэ Хьэбас, 1991
усэ гьуэзэджэщ.тlэкlуи уи гур хегьэщl.
АНЭПСЭР ФОУПСЫМ ХУЭДЭЩ!
Лъэщу итхам уей